Των Έλενα Λάσκαρη και Χρήστου Κολώνα

Σε μαύρη λίστα θα μπαίνουν οι κακοί εργοδότες οι οποίοι παραβιάζουν την εργασιακή νομοθεσία καθυστερώντας την καταβολή μισθών, απασχολώντας ανασφάλιστους ή δεν αποδίδουν τις ασφαλιστικές εισφορές στον ΕΦΚΑ. Παράλληλα προβλέπεται ότι θα υπερισχύουν οι επιχειρησιακές συμβάσεις από τις κλαδικές σε επιχειρήσεις που βρίσκονται προ της πτώχευσης.

Με νέες διατάξεις του υπουργείου Εργασίας που περιλαμβάνονται στο αναπτυξιακό νομοσχέδιο που δόθηκε χθες σε δημόσια διαβούλευση επιχειρείται να μπει φρένο στις παραβιάσεις της εργασιακής και ασφαλιστικής νομοθεσίας που επιβαρύνουν εργαζομένους και ασφαλιστικά ταμεία. Μεταξύ άλλων προβλέπεται:

Η προσαύξηση 12% στην αμοιβή του εργαζομένου μερικής απασχόλησης για κάθε επιπλέον ώρα εργασίας. Το μέτρο στοχεύει στην ενίσχυση της πλήρους απασχόλησης. Η απαγόρευση της ηλεκτρονικής υποβολής Αναλυτικής Περιοδικής Δήλωσης εάν δεν έχουν καταβληθεί εισφορές. Ο χαρακτηρισμός ως μονομερούς βλαπτικής μεταβολής των όρων εργασίας της καθυστέρησης καταβολής των δεδουλευμένων αποδοχών του εργαζομένου πέραν των 2 μηνών από τον εργοδότη, ανεξαρτήτως της αιτίας της καθυστέρησης Βαριές καμπάνες σε εργοδότες που απασχολούν ανασφάλιστους εργαζομένους. Το πρόστιμο των 10.500 ευρώ θα διπλασιάζεται σε περίπτωση υποτροπής ενός 3 ετών και θα αυξάνεται κατά 200% για κάθε νέα παράβαση. Η δημιουργία Μητρώου Παραβατών για τους υπότροπους εργοδότες. Θα αποκλείονται από ευνοϊκές φορολογικές και ασφαλιστικές ρυθμίσεις. Αν μέσα σε 8 ημέρες από την κατάρτισή της, οποιαδήποτε σύμβαση μερικής απασχόλησης δεν κατατεθεί στην Επιθεώρηση Εργασίας, τεκμαίρεται η πλήρης απασχόληση του μισθωτού. Οι αποδοχές των εργαζομένων με σύμβαση ή σχέση εργασίας μερικής απασχόλησης υπολογίζονται όπως και οι αποδοχές του συγκρίσιμου εργαζομένου και αντιστοιχούν στις ώρες εργασίας της μερικής απασχόλησης. Οι μερικώς απασχολούμενοι μισθωτοί έχουν δικαίωμα ετήσιας άδειας με αποδοχές και επίδομα αδείας, με βάση τις αποδοχές που θα ελάμβαναν εάν εργάζονταν κατά τον χρόνο της αδείας τους. Ο μερικώς απασχολούμενος, επί προσφοράς εργασίας με ίσους όρους από μισθωτούς της ίδιας κατηγορίας, έχει δικαίωμα προτεραιότητας για πρόσληψη σε θέση εργασίας πλήρους απασχόλησης στην ίδια επιχείρηση. Μερική απασχόληση με σχέση ιδιωτικού δικαίου και με τους ίδιους όρους επιτρέπεται και στις δημόσιες επιχειρήσεις, τους οργανισμούς και τους λοιπούς φορείς του ευρύτερου δημόσιου τομέα, με εξαίρεση το Δημόσιο, τους ΟΤΑ πρώτου και δεύτερου βαθμού και τα ΝΠΔΔ, καθώς και στους φορείς για τους οποίους η μερική απασχόληση προβλέπεται από ειδικούς νόμους ή από διατάξεις κανονισμών που έχουν κυρωθεί με νόμο ή έχουν ισχύ νόμου. Αν ο εργοδότης ο οποίος εντοπίστηκε με αδήλωτο εργαζόμενο μέσα σε 10 ημέρες τον προσλάβει με πλήρη εργασία για τουλάχιστον 12 μήνες θα «κερδίσει» μείωση προστίμου στα 2.000 ευρώ, χωρίς να μειώσει όμως τον αριθμό των εργαζομένων του. 120 δόσεις για χρέη στα ασφαλιστικά ταμεία. Οι αιτήσεις θα υποβάλλονται έως τις 30 Σεπτεμβρίου αλλά επειδή έχουν διαπιστωθεί προβλήματα όπου δεν «φαίνονται» στο σύστημα οι οφειλές των ασφαλισμένων προβλέπεται ότι η υπαγωγή στη ρύθμιση μπορεί να γίνει έως και τις 31 Δεκεμβρίου 2019. Ισολογισμοί στον ΕΦΚΑ. Ο Ενιαίος Φορέας Κοινωνικών Ασφαλίσεων (ΕΦΚΑ) υποχρεούται να καταρτίσει το αργότερο μέχρι την 30ή Ιουνίου 2021 τους εκκρεμείς ισολογισμούς των ετών 2017, 2018 και 2019. Μέχρι το οριζόμενο στο προηγούμενο εδάφιο χρονικό σημείο ο ΕΦΚΑ υποχρεούται να καταρτίσει τους εκκρεμείς ισολογισμούς και όλων των ενταχθέντων σε αυτόν φορέων, τομέων, κλάδων και λογαριασμών για τα έτη που ανάγονται στη χρονική περίοδο προ της ένταξής τους στον ΕΦΚΑ. Από το 2020 και για κάθε επόμενη χρήση οι ισολογισμοί υποβάλλονται το αργότερο μέχρι την 30ή Ιουνίου του επόμενου έτους κάθε χρήσης.

Διαβάστε επίσης: Όλο το σχέδιο Βρούτση

Άρση γραφειοκρατίας

Με άλλες διατάξεις του νομοσχεδίου επιδιώκεται η απλούστευση των διαδικασιών αδειοδότησης στρατηγικών και άλλων επενδύσεων. Αναλυτικά οι κυριότερες αλλαγές συμπυκνώνονται ως εξής: